བདག་སོགས་དྲིན་ཆེན་ཕ་མས་གཙོར་བྱས་པའི་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་ཀྱིས།མཐོ་བའི་མཁར་ཕབ་པའི་ལན་ཆགས།དམའ་བའི་ཡུལ་འཕྲོག་པའི་ལན་ཆགས།མི་རྟ་གྲི་རུ་བསད་པའི་ལན་ཆགས།བསད་བསད་པའི་ཚེ་ཡི་ལན་ཆགས།བརྡུངས་བརྡུངས་པའི་ན་ཚའི་ལན་ཆགས།འཕྲོག་འཕྲོག་པའི་རྒྱུ་ཟས་ནོར་གྱི་ལན་ཆགས།ལན་ཆགས་མ་ཁེལ་བ།བུ་ལོན་མ་སོད་པ་ཐམས་ཅད་ལ།བདག་གིས་དམིགས་མེད་ཀུན་ཁྱབ་ཀྱི་མཆོད་སྦྱིན་རྒྱ་ཆེན་པོ་འདི་བསྔོས་པས།ལན་ཆགས་ཁེལ་བར་གྱུར་ཅིགབུ་ལོན་སོད་པར་གྱུར་ཅིགསྡིག་སྒྲིབ་དག་པར་གྱུར་ཅིགནད་གདོན་ཞི་བར་གྱུར་ཅིགརྐྱེན་ངན་ཟློག་པར་གྱུར་ཅིགབར་ཆད་སེལ་བར་གྱུར་ཅིགསྒྲིབ་གཉིས་བྱང་བར་གྱུར་ཅིགཚོགས་གཉིས་རྫོགས་པར་གྱུར་ཅིགའབྲས་བུ་བོན་གྱི་སྐུ་བདེ་བ་ཆེན་པོ་ཐོབ་པར་གྱུར་ཅིགརེག་པ་ཙམ་གྱིས་འཚང་རྒྱ་བར་གྱུར་ཅིག།དེ་ནས་བཤལ་ཆུ་བསྔོ་སྟེ།ཨཱོྃ་གཏོར་གཞོང་བཤལ་བའི་བཤལ་ཆུ་འདིས།ངན་སོང་གསུམ་ལ་གནས་པ་ཡི།ཡི་དྭགས་བཀྲེས་ཤིང་སྐོམས་པ་དང༌།སེར་སྣའི་མདུད་པས་བཅིང་བ་དང༌།ཁས་ཞན་དབང་ཆུང་སྡེ་རྣམས་ལ།བདུད་རྩིའི་ཆར་དུ་འབབ་གྱུར་ཅིགནད་ཀྱི་བསྐལ་པ་གཅིག་པ་ལ།སྨན་དང་རྩི་རུ་འགྲུབ་གྱུར་ཅིགམུ་གེའི་བསྐལ་པ་གཉིས་པ་ལ།ཟས་དང་སྐོམ་དུ་འགྲུབ་གྱུར་ཅིགམཚོན་གྱི་བསྐལ་པ་གསུམ་པ་ལ།སྐྱབས་དང་མགོན་དུ་འགྲུབ་གྱུར་ཅིགཅི་འདོད་ཡིད་བཞིན་འཕྲད་ནས་ཀྱང༌།དགོས་འདོད་རེ་བ་སྐོང་བར་ཤོག།ཨ་དཀར་ཨ་རྨད་དུ་ཏྲི་སུ།ནག་པོ་ཞི་ཞི་མལ་མལ།པྲེ་དུ་ཏྲི་དུ་ནག་པོ་ར་ས་ཡ་ན་ཐིམ་ཐིམ་ཡེ་སྭཧཱ།ཞེས་བསྔོའོ།དབྱེ་བསྡུ་ནི།སྙིང་རྗེའི་མགྲོན་ནི།ཅི་འདོད་ཡིད་བཞིན་འཕྲད་ཅིང་དགོས་འདོད་རེ་བ་བསྐངས་ནས་ཀྱང༌།སོ་སོ་རང་རང་གི་གནས་སུ་ཁྲོམ་གྱེས་པ་ལྟར་དུ་སོང༌།ལན་ཆགས་ཀྱི་མགྲོན་ནི།གནོད་པའི་ཡིད་དང་བྲལ་ཞིང་སྐྱོབས་པའི་སེམས་དང་ལྡན་ནས་རང་རང་གནས་སུ་བྱེར།ཡོན་ཏན་གྱི་མགྲོན་ནི།ཐུགས་དམ་བསྐངས་ནས་བསྟན་པ་སྲུང་བའི་ལས་ལ་གཤེགས།ཡེ་ཤེས་སེམས་དཔའ་འགྲོ་དོན་མཐར་ཕྱིན་ནས་མི་མངོན་པའི་དབྱིངས་སུ་གཤེགས།དམ་ཚིག་སེམས་དཔའ་འོད་དུ་ཞུ་ནས་གཙོ་བོ་ལ་ཐིམ།གཙོ་བོ་ཡང་ཡི་གེ་ཨ་རུ་གྱུར།ཨཿབདག་གི་ཐུགས་ཀར་འདུས་པས།མཆོག་ཐུན་མོང་གི་དངོས་གྲུབ་ཐོབ་པར་བསམ།བདག་དང་གཞལ་ཡས་ཁང་འབྱུང་བ་རིམ་བརྩེགས་དང་བཅས་པ་འོད་དུ་ཞུ་ནས།ནམ་མཁའི་ངོགས་ལྟར་གསལ་བར་གྱུར་ཅིག།དེ་ནས་བཀྲ་ཤིས་ནི།ཨེ་མ་ཧོ།སྐྱེ་མེད་ཡུམ་ཆེན་ཡེ་གཤེན་སྒོ་མར་བཅས།པདྨའི་ཀློང་གི་བཀྲ་ཤིས་ཀུན་འབྱུང་བ།རྣམ་དག་ཡུམ་སྲས་བཀྲ་ཤིས་གང་ལེགས་པ།དེང་འདིར་གསལ་ཞིང་བཀྲ་ཤིས་བདེ་ལེགས་ཤོགཡེ་ཤེས་རིགས་ལྡན་འགྲོ་དོན་ལྷུན་གྱིས་གྲུབ།ཕྲིན་ལས་རྣམ་བཞིའི་བཀྲ་ཤིས་ཀུན་འབྱུང་བ།ཆབ་གཏོར་ལྷ་ལྔའི་བཀྲ་ཤིས་གང་ལེགས་པ།དེང་འདིར་གསལ་ཞིང་བཀྲ་ཤིས་བདེ་ལེགས་ཤོགགསུང་མཆོག་ངེས་པ་མན་ངག་ལྷ་ཁྲིམས་བོན།ལས་སྤྱོད་དག་པའི་བཀྲ་ཤིས་ཀུན་འབྱུང་བ།འཕན་ཡུལ་བོན་སྒོའི་བཀྲ་ཤིས་གང་ལེགས་པ།དེང་འདིར་གསལ་ཞིང་བཀྲ་ཤིས་བདེ་ལེགས་ཤོགསྟོན་པའི་ཐུགས་སྤྲུལ་འགྲོ་བའི་དོན་ལ་བྱོན།མཆོད་སྦྱིན་རྒྱས་པའི་བཀྲ་ཤིས་ཀུན་འབྱུང་བ།ཐང་མ་འོད་རྒྱལ་བཀྲ་ཤིས་གང་ལེགས་པ།དེང་འདིར་གསལ་ཞིང་བཀྲ་ཤིས་བདེ་ལེགས་ཤོགཚེ་དང་ལོངས་སྤྱོད་ཕུན་སུམ་ཚོགས་ལྡན་ཏེ།འཇིག་རྟེན་བདེ་སྐྱིད་བཀྲ་ཤིས་ཀུན་འབྱུང་བ།དཔལ་མགོན་རྣམས་ཀྱི་བཀྲ་ཤིས་གང་ལེགས་པ།དེང་འདིར་གསལ་ཞིང་བཀྲ་ཤིས་བདེ་ལེགས་ཤོགམཆོད་གཏོར་རྫོགས་སོ།